section_heading: Objava
paragraph_text: Blackwater Park objavljen je 12. ožujka 2001. u Europi i dan poslije u Sjevernoj Americi. Posebna je inačica albuma objavljena 2002. – uz pjesme sa standardne inačice albuma nalazi se i dodatni disk s pjesmama "Still Day Beneath the Sun" i "Patterns in the Ivy II". Te je dvije dodatne pjesme u veljači 2003. objavio Robotic Empire Records kao EP na sedmoinčnoj gramofonskoj ploči. Taj je EP objavljen u ograničenoj nakladi i rasprodan je u manje od 24 sata od objave, zbog čega je i danas jedno od najtraženijih Opethovih izdanja među kolekcionarima. Za promidžbu Blackwater Parka objavljena su dva singla; skraćena inačica pjesme "The Drapery Falls" objavljena je kao promidžbeni singl,